Aḥric amezwaru Aḥric n terzi 5. Tisudas (stratégies) i d-yettilin di temgelwit deg usatal aɣurbiz 5.1. Tawuri n uselmad « L’enseignant n’est pas une machine à enseigner. Les enfants, les adolescents ne sont pas des machines à apprendre »21. Tamlilt n uselmad ur tettili ara kan d asiweḍ n tmusniwin, maca ilaq ad d-yesker lebɣi n ulmad ad as-yemmel amek ara yessiweḍ timusniwin-ines. Aselmad ilaq ad d-yili gar wallen n yinelmaden-is d amdan iḥemmelen ad dyelmed wa ad d-yesselmed akken iwata, ladɣa win ara yesɛun taflest deg yiman-is yezmer ad ifaz deg ulmad-ines, akken daɣen ilaq ad d-yili uselmad yettwagley, iḥemmel d acu i ixeddem, ad d-yili d amedya yelhan i yinelmaden-ines, acku anelmad yesnernay deg tmusniwin-ines d tzemmar-ines mi ara yettɛanad ɣer uselmad-ines.